*Váli Vajda János Általános Iskola Matematikaverseny*

*2017.március 09.*

***4. osztály***

*Név:---------------------------------------------------------------------------------------------------------------------*

**1.Melyik az a szám, amelynek a ¾ - e 6520-szal több, mint a negyede?**

A : 19560 B : 4890 C : 11410 D : 13040

**2.Mennyi a művelet eredménye?**

(3240 : 20-5 ∙ 32) ∙ (540 – 6 ∙ 90) = X

A : 11 B : 0 C : 5024 D : 810

**3.** **Állítsd a gyerekeket életkoruk szerint növekvő sorrendbe! Kezdd a legfiatalabbal!**

Használhatod a nevek kezdőbetűit (K, L, P, S, Z)!

• Sanyi fiatalabb Zolinál.

• Petinél csak Karcsi idősebb.

• Zoli idősebb, mint Laci.

• Nem Laci a legfiatalabb.

A: S, P, K, L, Z, B : Z, P, K, S, L C : S, L, Z, P, K D : S, P, K, Z, L,

**4**. **Mi Manó telefonszáma, ha az övé a legnagyobb bergengóciai szám?**

Bergengóciában a telefonszámok négyjegyűek, nullával kezdődő telefonszám nincs. A telefonszámokról még a következőket tudjuk:


– minden számjegy páros, – az első és az utolsó számjegy megegyezik, – a harmadik és a negyedik számjegyek összege fele az első és a második számjegyek összegének.

A : 8718 B : 8808 C : 8634 D : 6606

**5. Zsuzsi könyvszekrényében három polc van. A felső polcon 12-vel több könyv van, mint az alsón. A középsőn 30 található. A szekrényben összesen 96 könyv található. Hány könyv van a felső polcon?**

A : 39 B : 32 C : 66 D : 54

**6.Van egy téglalap alakú területünk, amely az ábra szerint négy részre van osztva, két négyzetre és két téglalapra. A kisebbik négyzetet 4 db, a nagyobbikat 9 db 1 dm élű négyzet alakú csempével már befedtük. Összesen hány darab ugyanilyen méretű csempére van még szükség a hiányzó területek befedéséhez?**



A : 34 B : 37 C : 36 D : 47

**7. Egy kidőlt, korhadt fán hatlábú cincérek és nyolclábú pókok tanyáznak, öttel több pók, mint cincér. Orsi összesen 82 lábat számolt meg. Hány pók van a korhadt fán?**

A : 6 B : 7 C : 8 D : 9

**8. Tomi sátra melletti kilátóra egy csiga reggel 8 órakor kezdett felmászni. Minden órában 45 percig mászott felfelé, ami alatt összesen 80 cm-t haladt, majd 15 percig pihent, ezalatt 20 cm-t csúszott vissza. Délután 4 órakor a gyerekek már a kilátó tetején találták a csigát. Legfeljebb milyen magas lehet a kilátó?**

A : 1 méter B : 2 méter C : 4 méter D : 5 méter

**9. Egy 42 fős busz bérleti díja 570 Ft fejenként. A Kismókus Bt. csak 38 fővel ment  
kirándulni. Mennyit kell fizetni fejenként a bérleti díjért?**

A : 570 B : 630 C : 608 D : 612

**10. Öt gyerek életkorának összege 30 év. Hány év múlva lesz az életkoruk összege 40 év?**

A : 2 B : 4 C : 5 D : 10